नगर आयुक्त ने उन लठैतों को सम्मानित करने के लिए कहा। यहां के अधिकांश लोग खुले में शौच करते चले अस रहे हैं। बदुआपुर में टीम को तब सोचने को मजबूर होना पड़ा जब यहां सरकार द्वारा बनाए गए शौचालय बंद मिले। शौचालय होने के बाद भी लोग खुले में शौच करते मिले। यहां के लोगों का कहना था कि शौचालय ठीक से नहीं बनाए गए। नगर आयुक्त ने ठीक कराने का निर्देश अफसरों को दिया। खास बात यह रही कि यहां कई ऐसे आलीशान मकान दिखे जहां शौचालय बनाने की मांग सरकारी धन के सहारे की जा रही थी। यहीं रहने वाले रवि राजपूत का मकान लगभग 11 लाख की लागत से बन रहा था मगर उन्होंने भी शौचालय के लिए 8000 रुपए नगर निगम से मांगे। बर्रा में गोपाला चौराहे पर एक सामुदायिक शौचालय के बाहर सिगरेट-बीड़ी की दुकान का कब्जा था। इसे हटाने का निर्देश नगर आयुक्त ने दिया।